AMA ประเดิมโรดโชว์โคราชนักลงทุนร่วมฟังข้อมูลคึกคัก
AMA ประเดิมโรดโชว์โคราช พร้อมนำเสนอข้อมูลต่อนักลงทุน เพื่อเสนอขายหุ้นสามัญเพิ่มทุนให้กับประชาชนเป็นครั้งแรก นักลงทุนร่วมฟังข้อมูลคึกคัก
8 ธ.ค. 2559


นายพิศาล รัชกิจประการ (คนที่ 3 จากซ้าย) กรรมการผู้จัดการ นายศักดิ์ชัย รัชกิจประการ (คนที่ 1 จากขวา) ผู้ช่วยกรรมการผู้จัดการ บริษัท อาม่า มารีน จำกัด (มหาชน) หรือ AMA ผู้ประกอบธุรกิจให้บริการขนส่งสินค้าเหลวทางเรือ และให้บริการขนส่งสินค้าเหลวทางรถ นำเสนอข้อมูลรายละเอียดหลักทรัพย์แก่นักลงทุนเพื่อเข้าจดทะเบียนในตลาดหลักทรัพย์ เอ็ม เอ ไอ โดยมีนางศรัณยา กระแสเศียร (คนที่ 3 จากขวา) กรรมการผู้จัดการ นายอมร พิริยะแพทย์สม (คนที่ 2 จากซ้าย) ผู้อำนวยการ บริษัท เซจแคปปิตอล จำกัด ในฐานะที่ปรึกษาทางการเงิน พร้อมด้วยนางสาวพัชพร สรรคบุรานุรักษ์ (ที่ 2 จากขวา) กรรมการผู้จัดการ ฝ่ายวาณิชธนกิจ บริษัทหลักทรัพย์ เคจีไอ (ประเทศไทย) จำกัด (มหาชน) ในฐานะแกนนำในการจัดจำหน่ายหุ้น ได้นำเสนอข้อมูลต่อนักลงทุน เพื่อเสนอขายหุ้นสามัญเพิ่มทุนให้กับประชาชนเป็นครั้งแรก (IPO) จำนวน 108 ล้านหุ้น มูลค่าที่ตราไว้หุ้นละ 0.50 บาท เมื่อเร็ว ๆ นี้